આપણે બંધનો તોડી શકીએ તો જ સીમા પાર કરી શકીએ. જાતને ચોક્કસ વળગણ સાથે બાંધી રાખવી તે પણ એક પ્રકારનું બંધન છે. તે બંધન વ્યક્તિને મુક્ત વિહાર કરવા દેતું નથી. એ પોતાના ક્ષેત્રમાં જ ગોળ ગોળ ફર્યા કરે છે. એક સીમા પાર કર્યા પછી જ નવા પ્રદેશમાં પહોંચાય છે. નવા પ્રદેશની પણ પોતાની સીમા, નવાં બંધન હોય છે. તેને પાર કરવાની ઇચ્છા માણસને ચેતનવંતી રાખે છે, તેમ છતાં દરેક નવા પ્રદેશમાં બધાથી આગળ થઈને પહેલા જ પહોંચવાની ઘેલછા ક્યારેક દુ:સાહસમાં પણ પરિણમે છે.